বেশিরভাগ ন্যাটই একের অধিক প্রাইভেট হোস্টকে পাবলিক আইপি এড্রেসে প্রকাশ করে। সাধারন কাঠামোতে একটি লোকাল নেটওয়ার্ক "প্রাইভেট" আইপি এড্রেসের সাবনেট ব্যবহার করে (RFC 1918)। ঐ নেটওয়ার্কের সংযুক্ত রাউটারের এড্রেস টেবিলে প্রাইভেট আইপি এড্রেস থাকে। রাউটারটিও "পাবলিক" এড্রেসের মাধ্যমে যা ইন্টারনেট সেবা প্রদানকারী প্রতিষ্ঠান দিয়ে থাকে তার মাধ্যমে ইন্টারনেটে যুক্ত থাকে। ট্রাফিক যেহেতু লোকাল নেটওয়ার্ক থেকে ইন্টারনেটে যায় তাই প্রবাহিত অবস্তায়ই প্রত্যেক প্যাকেটের উৎস এড্রেসকে পাবলিক এড্রেসে রুপান্তর করা হয়। রাউটার প্রত্যেক সংযোগের ডাটাকে চিহ্নিত করে রাখে(বিশেষ করে গন্তব্য ঠিকানা এবং পোর্ট)। রাউটারে যখন প্রতিউত্তর আসে তখন সেএটাকে নির্দিষ্ট গন্তব্যে পৌছানোর জন্য তার পূর্বে জমিয়ে রাখা ডাটা চিহ্নের সাথে মিলিয়ে নির্দিষ্ট গন্তব্যে পৌছায়।

প্রত্যেক আইপি প্যাকেটের উৎস আইপি এড্রেস এবং গন্তব্য আইপি এড্রেস থাকে। সাধারনত প্যাকেট প্রাইভেট নেটওয়ার্ক থেকে পাবলিকে যাওয়ার সময় তার উৎস আইপি এড্রেস পরিবর্তিত হয় এবং আবার যখন পাবলিক নেটওয়ার্ক থেকে প্রাইভেট নেটওয়ার্কে ফিরে আসবে তখন তার গন্তব্য ঠিকানার পরিবর্তন হবে। প্রতিউত্তর কিভাবে ট্রান্সলেট হয় তার অস্পষ্টতা এড়াতে প্যাকেটে আরো পরিবর্তনের প্রয়োজন হয়। ইন্টারনেট ট্রাফিকের বেশিরভাগই ট্রান্সমিশন কন্ট্রোল প্রটোকল (টিসিপি) বা ইউজার ডাটাগ্রাম প্রটোকল (ইউডিপি) ব্যবহার করে। এই প্রটোকলগুলির জন্য পোর্ট নাম্বার পরিবর্তন করা হয় যাতে আইপি এড্রেস এবং পোর্ট ইনফরমেশন এর সংমিশ্রন ফিরে আসা প্যাকেটকে সংশ্লিষ্ট গন্তব্য নেটওয়ার্কের সাথে অসামঞ্জস্য না করে তোলে। RFC ২৬৬৩ ন্যাটের জন্য "নেটওয়ার্ক এড্রেস এবং পোর্ট এড্রেস ট্রান্সলেশন" (এনএপিটি) এই ধরনের নাম ব্যবহার করে। এবং আরো নাম যেমনঃ "পোর্ট অ্যাড্রেস ট্রান্সলেশন" (পিএটি), "আইপি মাশকেরাইডিং", "ন্যাট ওভারলোড" এবং "মেনি-টু-ওয়ান ন্যাট" ব্যবহার করে। এটা সবচেয়ে বেশি ব্যবহৃত ন্যাট ব্যাপকভাবে এটা ন্যাট শব্দের সমার্থক হিসেবে ব্যবহার করা হচ্ছে।

যেহেতু প্রাথমিক যোগাযোগের উৎপত্তিই ট্রান্সলেশনের প্রয়োজনীয় তথ্য প্রতিষ্ঠা করে তাই আলাপ যখন শুধুমাত্র প্রাইভেট নেটওয়ার্কে উৎপন্ন হয় তখনই এই মাধ্যম যোগাযোগের অনুমতি প্রদান করে। মাশকোরেইডিং নেটওয়ার্কের ভেতরের একটা ওয়েব ব্রাউজার ইন্টারনেটের যে কোন ওয়েবসাইট ব্যবয়াহ্র করতে পারবে কিন্তু বাইরের ওয়েব সাইট মাশকোরেইডিং নেটওয়ার্কের ভেতরের কোন হোস্টের ওয়েবসাইট ব্রাউজ করতে পারবে না। টিসিপি এবং ইউডিপি ব্যবহার করে না এমন প্রটোকলের জন্য ট্রান্সলেশন করতে ভিন্ন কৌশলের প্রয়োজন হয়। ইন্টারনেট কন্ট্রোল ম্যাসেজ প্রোটোকল (ICMP) এর প্যকেটগুলো সাধারণত বিদ্যমান কোন সংযোগের সাথে সম্পর্কযুক্ত এবং ঐ আইপি এড্রেস ও পোর্ট নাম্বারকে বিদ্যমান সংযোগের সাথে ম্যপ করতে হবে।

ওয়ান-টু-মেনি ন্যাটের বাড়তি সুবিধা হচ্ছে এটা IPv4 এড্রেস স্বল্পতা সমস্যার বাস্তব সমাধান দিয়েছে। এমনকি এর ফলে একটি পাবলিক এড্রেসের মাধ্যমেই অনেক বড় নেটওয়ার্ক কে ইন্টারনেটে সংযোগ করা সম্ভব হয়েছে।
ট্রান্সলেশনের বিভিন্ন পন্থা
ওয়ান-টু-মেনি ন্যাট
কাজের দৃশ্যতা
সংশ্লিষ্ট কৌশলসমূহ